Document ID: 32014R1335

KOMISIJOS ĮGYVENDINIMO REGLAMENTAS (ES) Nr. 1335/2014
2014 m. gruodžio 16 d.
kuriuo iš dalies keičiamas Reglamentas (EB) Nr. 2535/2001, nustatantis išsamias Tarybos reglamento (EB) Nr. 1255/1999 taikymo taisykles dėl pieno bei pieno produktų importo tvarkos ir tarifinių kvotų atidarymo
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 187 straipsnį,
kadangi:
(1)
Komisijos įgyvendinimo reglamentu (ES) Nr. 1101/2014 (2) nuo 2015 m. sausio 1 d. numatyti 4 skirsnio pieno produktų KN kodų pakeitimai;
(2)
Komisijos reglamentu (EB) Nr. 2535/2001 (3) nustatytos išsamios pieno bei pieno produktų importo tvarkos taikymo taisyklės ir leista pradėti naudoti tarifines kvotas. Siekiant atsižvelgti į pieno produktų KN kodų pakeitimus, būtina atnaujinti to reglamento I, II ir VIIa priedus;
(3)
Reglamento (EB) Nr. 2535/2001 4 straipsnio 2 dalyje nurodyti KN kodai nuo 2015 m. sausio 1 d. panaikinami. Be to, Europos bendrijos ir Šveicarijos Konfederacijos susitarimo dėl prekybos žemės ūkio produktais (4), patvirtinto Tarybos ir Komisijos sprendimu 2002/309/EB, Euratomas (5), 3 priede „Sūriams taikomos nuolaidos“ numatyta nuo 2007 m. visiškai liberalizuoti dvišalę prekybą sūriais. Taigi ši nuostata yra nereikalinga ir turėtų būti išbraukta;
(4)
19a straipsnio 1 dalies c punktas ir 4 dalies c punktas, siejami su Reglamento (EB) Nr. 2535/2001 VIIa priedo 3 dalimi, ir 20 straipsnio 1 dalies a punkto ii papunktis, siejamas su to reglamento II priedo C dalimi, yra atitinkamai susiję su sūrio tarifine kvota ir lengvatiniu importu taikant Europos bendrijos bei jos valstybių narių ir Pietų Afrikos Respublikos prekybos, plėtros ir bendradarbiavimo susitarimą (6), patvirtintą Tarybos sprendimu 2004/441/EB (7). Šiose nuostatose nurodyti KN kodai nuo 2015 m. sausio 1 d. panaikinami. Kadangi atitinkamos kvotos laikotarpis ir importo muito panaikinimo laikotarpis baigėsi, šios nuostatos turėtų būti išbrauktos;
(5)
todėl Reglamentas (EB) Nr. 2535/2001 turėtų būti atitinkamai iš dalies pakeistas;
(6)
šiame reglamente numatytos priemonės atitinka Bendro žemės ūkio rinkų organizavimo komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2535/2001 iš dalies keičiamas taip:
1)
4 straipsnio 2 dalis išbraukiama;
2)
19a straipsnio 1 dalies c punktas ir 4 dalies c punktas išbraukiami;
3)
20 straipsnio 1 dalies a punkto ii papunktis išbraukiamas;
4)
I priedas iš dalies keičiamas pagal šio reglamento I priedą;
5)
II priedas iš dalies keičiamas taip:
a)
B dalis pakeičiama šio reglamento II priedo tekstu;
b)
C dalis išbraukiama;
6)
VIIa priedas iš dalies keičiamas taip:
a)
3 dalis išbraukiama;
b)
4 dalis pakeičiama šio reglamento III priedo tekstu.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Jis taikomas nuo 2015 m. sausio 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2014 m. gruodžio 16 d.

Labels: 3
17